CELEX: 32020R1695
Language: ro
Date: 2020-11-12 00:00:00
Title: Regulamentul de punere în aplicare (UE) 2020/1695 al Consiliului din 12 noiembrie 2020 privind punerea în aplicare a Regulamentului (UE) nr. 267/2012 privind măsuri restrictive împotriva Iranului

13.11.2020   
               
               
                  RO
               
               
                  Jurnalul Oficial al Uniunii Europene
               
               
                  L 381/6
               
            
         REGULAMENTUL DE PUNERE ÎN APLICARE (UE) 2020/1695 AL CONSILIULUI
         din 12 noiembrie 2020
         privind punerea în aplicare a Regulamentului (UE) nr. 267/2012 privind măsuri restrictive împotriva Iranului
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 267/2012 al Consiliului din 23 martie 2012 privind măsuri restrictive împotriva Iranului și de abrogare a Regulamentului (UE) nr. 961/2010 (1), în special articolul 46 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 23 martie 2012, Consiliul a adoptat Regulamentul (UE) nr. 267/2012.
                  
               
                     (2)
                  
                  
                     La 18 iunie 2020, Consiliul a adoptat Regulamentul (UE) 2020/847 (2).
                  
               
                     (3)
                  
                  
                     În urma hotărârii Tribunalului în Cauza T-490/18 (3), Neda Industrial Group ar trebui să fie eliminat de pe lista persoanelor și a entităților cărora li se aplică măsuri restrictive, astfel cum figurează în anexa IX la Regulamentul (UE) nr. 267/2012.
                  
               
                     (4)
                  
                  
                     Prin urmare, anexa IX la Regulamentul (UE) nr. 267/2012 ar trebui modificată în consecință,
                  
               ADOPTĂ PREZENTUL REGULAMENT:
         
            Articolul 1
            Anexa IX la Regulamentul (UE) nr. 267/2012 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 12 noiembrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  JO L 88, 24.3.2012, p. 1.
         
            (2)  Regulamentul de punere în aplicare (UE) 2020/847 al Consiliului din 18 iunie 2020 privind punerea în aplicare a Regulamentului (UE) nr. 267/2012 privind măsuri restrictive împotriva Iranului (JO L 196, 19.6.2020, p. 1).
         
            (3)  Hotărârea Tribunalului din 8 iulie 2020, Neda Industrial Group/Consiliul Uniunii Europene, T-490/18, ECLI:EU:T:2020:318.
      
      
         
            ANEXĂ
            În Regulamentul (UE) nr. 267/2012, anexa IX partea I secțiunea B (Entități) se elimină următoarea rubrică:
            
                        „47.
                     
                     
                        Neda Industrial Group”.